open-index/open-wikipedia-markdown huggingface dataset:
Malang Sarr

**Malang Mamadou William Georges Sarr** (* 23. január 1999, Nice, Francúzsko) je francúzsky profesionálny futbalista, ktorý hrá za francúzsky klub RC Lens. 

## Klubová kariéra

### OGC Nice
Sarr sa narodil v Nice kde vo veku šesť rokov začal s futbalom mládežníckom tíme OGC Nice. Dvanásť rokov strávil v klubovej akadémii.

Dňa 14. augusta 2016 debutoval Sarr v prvom tíme pri výhre 1:0 nad Stade Rennais a pri svojom debute strelil víťazný gól stretnutia. Dňa 7. novembra podpísal Sarr prvú profesionálnu zmluvu s Nice.

Dňa 10. augusta 2019 nastúpil Sarr na 100. zápas v drese Nice pri víťazstve 2:1 nad Amiens.

### Chelsea
Dňa 27. augusta 2020 prestúpil Sarr ako voľný hráč do Chelsea kde podpísal zmluvu na päť rokov.

#### Hosťovanie v Porte
Sezónu 2020/2021 strávil Sarr na hosťovaní v Porte. V tíme debutoval 21. októbra pri prehre 1:3 s Manchestrom City v skupinovej fázy Ligy majstrov UEFA 2020/2021. Za Porto odohral v sezóne 19 zápasov a strelil jeden gól.

#### Návrat do Chelsea
V Chelsea debutoval 22. septembra 2021 v treťom kole EFL Cupu pri výhre nad Aston Villou. V Premier League debutoval o mesiac neskôr pri výhre 1:0 nad Brentfordom.

#### Hosťovanie v Monaku
Dňa 10. augusta 2022 bol Sarr poslaný na sezónne hosťovanie do francúzskeho klubu AS Monaco.

## Štatistiky kariéry

### Klubové
*K 29. februáru 2024*

; Poznámky
: **<sup>1</sup>** Liga majstrov UEFA
: **<sup>2</sup>** Európska liga UEFA
: **<sup>3</sup>** Majstrovstvá klubov FIFA

## Úspechy hráča
**Chelsea**

* Majstrovstvá klubov FIFA: 2021

## Referencie

## Iné projekty

## Externé odkazy

* https://www.transfermarkt.com/malang-sarr/leistungsdatendetails/spieler/344596/plus/0?saison=&verein=417&liga=&wettbewerb=&pos=&trainer_id=

Kategória:Francúzski futbalisti
Kategória:Hráči OGC Nice
Kategória:Hráči Chelsea FC
Kategória:Hráči FC Porto
Kategória:Hráči AS Monaco FC
Kategória:Hráči Ligue 1
Kategória:Hráči FA Premier League
Kategória:Osobnosti z Nice
Kategória:Hráči RC Lens
Lopúch menší

**Lopúch menší** () je dvojročná bylina z čeľade astrovité (*Asteraceae*). Jeho prirodzený areál sa rozprestiera od Makronézie cez severozápadnú Afriku a Európu až po západnú Sibír a Afganistan.

## Opis
Lopúch menší je dvojročná bylina, vysoká 50 až 100 cm. Byle sú priame, ryhované, bohato rozkonárené, priamo odstávajúce konáriky sú vlnato chlpaté.

Listy sú striedavé, stopkaté, s dutými stopkami. Čepele sú v obryse široko vajcovité, na báze srdcovité, celistvookrajové alebo oddialene zubaté, na líci zelené, na rube tenko sivo až bielo plstnaté, neskoršie lysé, najvyššie prechádzajú do kopijovitých listeňov.

Kvety sú usporiadané v súkvetí, ktorým je úbor, zdanlivo tvoriaci jeden mnohopočetný kvet. Jednotlivé kvety v úbore sú obojpohlavné, rúrkovité, pravidelné, päťpočetné, so zrastenými korunnými lupienkami. Vytvárajú  rúrkokvetý úbor, najčastejšie s červenofialovými kvetmi. Kvety sú dlhšie ako zákrovné listene. Tyčiniek je päť, peľnice sú zrastené do rúrky okolo čnelky. Kalich je voľný, trváci, redukovaný do chlpatého chocholca, dlhého 1 až 3 mm, ktorý tvorí lietacie zariadenie slúžiace na rozširovanie semien vetrom. Zákrov pozostáva z listeňov, ktoré sú útlo zúbkaté, dlho a tenko končisté, na konci háčikovité. Vnútorné sú kratšie ako vonkajšie. 

Guľovité úbory s priemerom 10 až 25 mm sú uzavreté, zelené, usporiadané v strapcoch. Stopky úborov sú dlhé 1 až 4 cm. Plodom je hnedastá nažka, veľká 5 až 7 mm. 

## Rozšírenie
Prirodzený areál lopúcha menšieho sa rozprestiera od Makronézie cez severozápadnú Afriku a Európu až po západnú Sibír a Afganistan. Zavlečený je v Kanade, Spojených Štátoch, Brazílii, Uruguaji, v Austrálii, na Novom Zélande a v ruskom Prímorí.

Na Slovensku sa vyskytuje na celom území hojne.

## Ekológia
Lopúch menší obsadzuje vhodné stanovištia od nížin po podhorský stupeň. Rastie často na rumoviskách, medziach a v pobrežných krovinách. Obľubuje vlhké, výživné, dusíkaté pôdy. Kvitne od júla do septembra. Rozširuje sa hlavne zoochórne – prichytávaním na srsť zvierat, pričom rozširovacou jednotkou je celý úbor.

## Význam a využitie
Z usušených koreňov lopúcha menšieho sa získava lopúchový olej (Bardanae oleum), čo je výťažok koreňa v rastlinnom oleji.

## Galéria

Arctium minus 15-p.bot-arcti.minus-69.jpg | Ryhovaná a načervenalá byľ.
Arctium minus 15-p.bot-arcti.minus-20.jpg | Horná strana listu.
Arctium minus sl43.jpg | Rez dutou listovou stopkou.
Arctium minus 15-p.bot-arcti.minus-09.jpg | Detail úboru s kvetmi a zákrovom.
Arctium minus 15-p.bot-arcti.minus-03.jpg | Detail úboru s rúrkovitými kvetmi (v reze).
Arctium minus 15-p.bot-arcti.minus-07.jpg | Usporiadanie rúrkovitých kvetov v úbore (zhora).
Arctium minus sl55.jpg | Detail nažky s chocholcom.


## Referencie

## Iné projekty

Kategória:Flóra na Slovensku
Kategória:Najmenej ohrozené druhy
menší
Kategória:Liečivé rastliny
Kategória:Medonosné rastliny
Kategória:Rastliny s červenými kvetmi
Kategória:Rastliny s fialovými kvetmi
Ch-29

**Ch-29** (v kóde NATO: **AS-14 Kedge**) je strela typu vzduch-zem krátkeho dosahu vyvinutá Sovietskym zväzom. Je určená na ničenie železobetónových bunkrov, priehrad, mostov a lodí.

Ch-29 je súčasťou výzbroje útočných lietadiel Su-25TM, MiG-27M, Su-17M3/M4, Su-24M, stíhacích bombardérov Su-34 a stíhačiek MiG-29SMT alebo Su-35.

## Vznik a vývoj
Vývoj riadenej strely Ch-29 pre lietadlo MiG-23BN sa začal v konštrukčnej kancelárii Molnia v 70. rokoch 20. storočia. Aby bolo možné do rakety umiestniť silnejšiu hlavicu, motor a televízny navádzací systém, bolo potrebné prejsť na nový 15-palcový kaliber. Dovtedy vyrábané rakety (Ch-23 a Ch-25) mali priemer len 11 palcov. Nová riadená strela typu vzduch-zem bola zavedená do služby v roku 1980. Od roku 1981 pokračovali vývojárske práce na Ch-29 v Štátnom konštrukčnom úrade Vympel.

## Konštrukcia a vlastnosti
Raketa Ch-29 je vybavená vysokovýbušnou priebojnou hlavicou s hmotnosťou  ( trhaviny) s kontaktnou poistkou. Poistka má dva režimy (nastavené pilotom pred štartom): okamžitý a oneskorený. Poistkové snímače sú umiestnené pred hlavicou v tele v oblasti ovládacích plôch a prebiehajú pozdĺž nábežných hrán krídla. Riadenie náklonu rakety je zabezpečené krídelkami. Raketa sa odhadzuje zo závesníkov AKU-58 alebo AKU-58-1.

Variant s označením **Ch-29L** je vybavený poloaktívnym laserovým vyhľadávačom 24N1. Používa sa pri osvetľovaní cieľa z lietadiel vybavených opticko-elektronickými systémami Kaira, Kľon, Smerč alebo pozemnými laserovými označovačmi cieľa. Skúsenosti z vojny v Afganistane ukázali, že druhá možnosť je efektívnejšia. Dosah strely je .

Raketa **Ch-29T** je vybavená televíznym navádzacím systémom Tubus-2. Je určená na ničenie lodí s výtlakom do 10 000 ton, železobetónových bunkrov, betónových pristávacích dráh, mostov a priemyselných objektov. Cieľ je zachytený vyhľadávačom pred odpálením rakety. V tomto prípade sa cieľový obraz reprodukuje na televíznom displeji v kokpite lietadla. Potom je raketa vypálená z odpaľovacieho zariadenia a vykoná autonómny let k cieľu. Nevýhodou rakety je, že ju možno použiť len počas denného svetla bez hmly a oparu. Dosah strely je .

## Varianty
* **Ch-29L** - s laserovým vyhľadávačom. 
* **Ch-29ML** - s modernizovaným laserovým vyhľadávačom.
* **Ch-29T** - s televíznym vyhľadávačom.
* **Ch-29TE** - modernizovaný exportný variant, ktorého dosah je zvýšený na 30 km.
* **UH-29** - školský variant, ktorý slúži na nácvik príslušníkov letecko-inžinierskej služby k vyzbrojovaniu jednotlivých typov leteckej techniky touto raketou, ako aj na preskúšavanie prevádzkyschopnosti jednotlivých častí elektrických obvodov lietadiel. Raketa nemá aktívnu bojovú časť, ani prachovú náplň raketového motora.

## Používatelia

## Referencie

Kategória:Rakety vzduch-zem
Danexit

**Danexit** (alebo Dexit) je neologizmus pre hypotetické vystúpenie Dánsko z Európska únia (EÚ), ako ho navrhli dánski pravicoví populisti a nacionalisti v duchu Brexit. Toto slovo je analogické s výrazom Brexit, ktorý znamená odchod Spojeného kráľovstva z EÚ, a preto ide o kufrík slov „Dan“ (pre Dánsko) a „exit“ (angličtina pre „Brexit“).

## Príbeh
Dánsko je členom EÚ od roku 1973. Dáni v roku 1992 hlasovali proti Maastrichtská zmluva, ktorá musela byť znovu prerokovaná po tom, čo v Kodani hlasovali nie. V roku 2000 bolo tesne rozhodnuté nezaviesť euro ako novú menu. Podľa prieskumov chce väčšina respondentov zostať v EÚ. Európska komisia každoročne uskutočňuje prieskumy verejnej mienky, ktoré ukazujú, že polovica až tri štvrtiny respondentov sú za zotrvanie v EÚ. Len v prieskume z roku 2016, ktorý uskutočnil súkromný mienkotvorný inštitút A4V, ktorý vedie poslanec Dansk Folkeparti (DF) Erik Høgh-Sørensen, tretina respondentov uprednostnila diskusiu o vzťahoch so svojou krajinou, aby sa rozhodla, či Británia odíde. Aj tu sa 27 % respondentov vyslovilo za okamžitý odchod z EÚ a 30 % za zotrvanie v EÚ, pričom 43 % sa k tomu nechcelo zaviazať alebo na to nemalo žiadny názor.

Možný odchod Dánska z EÚ podporujú niektorí politici z pravicovo-populistickej Dansk Folkeparti. Liberálna strana Venstre je rovnako ako ostatné strany proti vystúpeniu z EÚ. Zástupcovia dánskych pravicových populistov už pred britským hlasovaním 23. júna 2016 vyzvali na vlastné referendum o vystúpení z EÚ. Dánsky poslanec Kenneth Kristensen Berth v rozhovore z roku 2016 povedal: „V súčasnosti čakáme na výsledky britských rokovaní s EÚ; o tom, aký vzťah Británia vstúpi do EÚ. Som si celkom istý, že výsledok bude taký, že by mohlo byť zaujímavé, aby o ňom hlasovali aj dánski voliči. Morten Messerschmidt, tiež člen Dansk Folkeparti, začiatkom roku 2020 predpovedal, že jeho krajina opustí Európsku úniu do desiatich rokov. Povedal, že verí, že Brexit bude veľkým úspechom.

## Politické názory
Facebook stránka uvádza približne 11 000 Dánov, ktorí chcú vystúpiť z Európskej únie. Táto Skupina na Facebook bola vytvorená 14. júla 2019 a pozostáva z 5 administrátorov a moderátorov.

## Prieskumy verejnej mienky

## Referencie

Kategória:Politika v Dánsku
Kategória:Euroskepticizmus
Igric 1994

**5. ročník odovzdávania tvorivých cien a prémií [[Igric (súťaž)|Igric]]** sa uskutočnil v pondelok, 6. júna 1994, na rekreačnej motorovej lodi Družba na·Dunaji v Bratislave

## Porota
; Predseda poroty
* Martin Šmatlák – kritik, pedagóg

; Členovia poroty
* Ladislav Bariak – redaktor, dramaturg
* Pavel Branko – historik, prekladateľ
* Martin Hollý – režisér, scenárista
* Miloš Ščepka – publicista

## Kategórie
Navzdory rozšíreniu kategórií o oblasť teórie a kritiky, bola obdobne ako v prvom ročníku obnovenej súťaže udelená iba cena pocty. Počet odovzdaných prémií navýšili i tie osobitné a formou symbolického uznania boli uctené štyri produkčné spoločnosti.

### Špeciálne
; Cena pocty

; Zvláštne ceny a uznania 

## Poznámky


## Referencie

## Externé odkazy

* Igric 1994 (v heslári SFÚ)

5. ročník (1994)
Kategória:1994 na Slovensku
Igric 1997

**8. ročník odovzdávania tvorivých cien a prémií [[Igric (súťaž)|Igric]]** sa uskutočnil v piatok, 18. apríla 1997, v už zaniknutom Divadle West či kedysi niekdajšom sídle kina Slovan. 

Samotný galavečer moderovala bývalá redaktorka TV spravodajstva Adriana Hosťovecká (dnes v čele HK Trnava) a zúčastnil sa ho i vtedajší prezident Michal Kováč s manželkou.

## Porota
; Predseda poroty
* Leo Štefankovič – scenárista

; Členovia poroty
* Vido Horňák – TV režisér
* František Jurišič – režisér kreslených filmov 
* Dušan Mitana – dramatik
* Dodo Šimončič – kameraman
* Katarína Začková – TV publicistka 

## Ceremónia
; Moderátorka
* Adriana Hosťovecká

; Hudobný doprovod
* Peter Lipa

## Kategórie
Podobne ako v predošlom ročníku, druhá hlavná cena nebola opäť udelená, Osobitná cena poroty však pripadla už TV dráme. Pred rokom definovaná ako Audiovizuálna teória a kritika, sa z roviny všeobecnej zúžila na výlučne „filmovú“ a druhý rok po sebe boli priznané „študentské“ prémie. Tieto však mali súbežné zastúpenie i v Animovanej tvorbe.

### Špeciálne
; Cena pocty

; Zvláštne ceny

## Poznámky


## Referencie

## Externé odkazy

* Igric 1997 (v heslári SFÚ)

8. ročník (1997)
Kategória:1997 na Slovensku
Igric 1998

**9. ročník odovzdávania tvorivých cien a prémií [[Igric (súťaž)|Igric]]** sa uskutočnil vo štvrtok, 4. júna 1998, v bratislavskom Českom centre. Slavnostným večerom sprevádzal Juraj Nvota.

Dátum uzávierky pre prihlasovanie diel do súťaže či návrhy na ich prípadné ocenenie, pripadol v danom roku na 30. apríl.

## Porota
; Predseda poroty
* Dušan Hanák – režisér, scenárista

; Členovia poroty
* sedemčlenná porota

## Ceremónia
; Moderátor
* Juraj Nvota

; Hudobný doprovod
* Vladimír Merta

## Kategórie
Podľa denníka *[[SME]]*, ocenenia sa na základe nového štatútu mali odovzdávať v obligátnych piatich kategóriách, nezahŕňajúc tie zvyšné – vyhradené prémiám. 

### Špeciálne
; Cena pocty

## Poznámky


## Referencie

## Externé odkazy

* Igric 1998 (v heslári SFÚ)

9. ročník (1998)
Kategória:1998 na Slovensku
Igric 1999

**10. ročník odovzdávania tvorivých cien a prémií [[Igric (súťaž)|Igric]]** sa uskutočnil v sobotu, 19. júna 1999, ako prvý z celkom šiestich prechodne organizovaných v rámci oficiálneho zahájenia trenčianskeho filmového festivalu, vtedy známeho pod názvom Artfilm.

## Kategórie

### Špeciálne
; Cena pocty

## Poznámky


## Referencie

## Externé odkazy

* Igric 1999 (v heslári SFÚ)

10. ročník (1999)
Kategória:1999 na Slovensku
Igric 1996

**7. ročník odovzdávania tvorivých cien a prémií [[Igric (súťaž)|Igric]]** sa uskutočnil v piatok, 19. apríla 1996, v kultúrnych priestoroch bratislavského Zičiho paláca.

Podľa záznamov dennej tlače, 15. marec 1996 bol termín vtedajšej uzávierky pre prihlasovanie diel do súťaže.

## Kategórie
Na rozdiel od predchádzajúcich ročníkov, televízna publicistika prenikla aj do oblasti dokumentov, ktorá bola dovtedy prítomná len v rámci ostatnej tvorby. Po prvý raz bola hlavná cena udelená kinofilmu, po prvý raz obdržal čestnú cenu výtvarník i poprvýkrát priznali prémiu študentskej tvorbe – táto však mala paradoxne zastúpenie aj mimo vymedzenú oblasť (menovite v animovanej). V symbolický prospech TV média vyhlásili iba tzv. Osobitnú cenu poroty, kým striktne „prémiová“, teoretická kategória už neoddeľovala filmové umenie od televízneho. 

### Špeciálne
; Cena pocty

; Zvláštne ceny

## Poznámky


## Referencie

## Externé odkazy

* Igric 1996 (v heslári SFÚ)

7. ročník (1996)
Kategória:1996 na Slovensku
Igric 1995

**6. ročník odovzdávania tvorivých cien a prémií [[Igric (súťaž)|Igric]]** sa uskutočnil vo štvrtok, 25. mája 1995, v dnes už bývalom Kine Tatra v Bratislave. Šlo o prvé z troch ceremoniálov sútaže, ktoré zastrešilo kedysi podzemné sídlo rovnomenného kabaretu (tie neskoršie sa odohrali v rokoch 2006 a 2008).

Jednu zo zvláštnych prémií získal krátky čiernobiely, zvukový film z roku 1969, ktorý nebol dovtedy uvedený.

## Kategórie
Tretí ročník súťaže v jej novej ére zastupovali opäť početné prémie, v zásadnej miere za televíznu produkciu. Tej bola po prvý raz vyhradená tiež vlastná kategória, zatiaľ čo na poli hranej kinematografie, táto nemala medzi titulmi svojho zástupcu. Štandardne sa tak odovzdala iba čestná cena, druhá v prospech TV žánru.

### Špeciálne
; Cena pocty

; Zvláštne ceny 

## Poznámky


## Referencie

## Externé odkazy

* Igric 1995 (v heslári SFÚ)

6. ročník (1995)
Kategória:1995 na Slovensku
Krivý potok (prítok Hlbokého potoka)

**Krivý potok** je potok v geomorfologickom celku Čergov v regióne Šariš v Prešovskom kraji v okrese Bardejov. Je ľavostranným prítokom vodného toku Hlboký potok. Má dĺžku .

## Prameň
Pramení v  v lesnom extraviláne na území obce Hertník južne od intravilánu obce na severozápadnom svahu vrchu a lesa Krivá hora s  v okrese Bardejov v Prešovskom kraji.

## Opis toku
Od prameňa tečie východným smerom, pravým brehom obmýva úpätie vrchu a lesa Krivá hora, vyteká z lesného extravilánu do poľnohospodárskeho extravilánu. Ľavým brehom obmýva pole Medzi debrami, pravým brehom obmýva pole Pod Krivou horou, meandruje, v  podteká cestu z Hertníka do Fričkoviec, je lemovaný pásom príbrežnej vegetácie, postupne sa skrúca do juhovýchodného smeru. Ľavým brehom obmýva pole Hlboká, pravým brehom obmýva pole Kúty, v  vteká na územie obce Bartošovce, v  v poľnohospodárskom extraviláne Bartošoviec ústi do vodného toku Hlboký potok ako jeho ľavostranný prítok. Vodný tok Hlboký potok ďalej ústi do Sekčova. Pramení a preteká na území obce Hertník, ďalej preteká a ústi na území obce Bartošovce v okrese Bardejov v Prešovskom kraji. Nemá prítok.

## Pôvod názvu
Názov vodného toku má pôvod v názve vrchu Krivá hora, na území ktorého vodný tok pramení a preteká. Z prvého komponenta toponyma *Krivá hora* po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Krivý potok* ako súčasť veľmi početnej skupiny názvov v slovenskej toponymii, najmä hydronymii. Hydronymum Krivý potok bolo štandardizované v roku 2007. V súčasnej slovenskej štandardizovanej hydronymii hydronymum Krivý potok nie je jedinečným názvom (február 2024).

## Referencie

Kategória:Potoky na Slovensku
Kategória:Vodné toky v Čergove
Kategória:Vodné toky v okrese Bardejov
Kategória:Hertník
Kategória:Bartošovce
Švédská Superliga (florbal)

**Švédska superliga** (; predtým *Elitserien*) je najvyššia liga v ligovom systéme švédskeho florbalu a zahŕňa 14 najlepších švédskych florbalových tímov. Prvá sezóna sa začala v rokoch 1995/96. Sezóna končí play-off a finále.

Majster ligy je oprávnený súťažiť na Pohári majstrov.

Zápasy sú rozdelené na základnú časť a play-off, do ktorého postupuje osem najlepších družstiev zo základnej časti.

## História
Švédska superliga bola založená v roku 1995 pod názvom Elitserien. Potom nahradila ligu Division 1 ako najvyššiu florbalovú ligu Švédska. Medzi sezónami 1995/96 a 1998/99 bola liga rozdelená na severnú a južnú skupinu. Od sezóny 1999/2000 je národná liga.

V marci 2007 sa rozhodlo, že Elitserien bude od sezóny 2008/09 zahŕňať 14 tímov.

V máji 2007 sa názov ligy zmenil z Elitserien na Švédsku superligu.

Mika Kohonen drží rekord v počte bodov v jednej sezóne (107 b v 29 zápasoch) a zároveň aj historický rekord v počte bodov.

## Štruktúra sezóny
Sezóna sa začína základnou časťou s tým že každé mužstvo odohrá 26 zápasov, jeden doma a jeden vonku proti všetkým tímom. Na jar sa začína play-off s ôsmimi najlepšími tímami základnej časti. Štvrťfinále a semifinále sa hrá na 4 víťazné zápasy, finále sa hrá iba na jeden zápas. Finále sa do roku 2010 hralo v Štokholmskej Globe Arene a od roku 2011 sa finále hralo v Malmö Arene. Od roku 2015 je finále späť v Štokholmskej Globe Arene.

## Aktuálne tímy
Tímy v sezóne 2023/24:

* AIK Innebandy
* FBC Kalmarsund
* FC Helsingborg
* Gävle GIK
* Hagunda IF
* IBF Falun
* IBK Dalen
* Jönköpings IK
* Linköping IBK
* Mullsjö AIS
* Pixbo Wallenstam IBK
* Storvreta IBK
* Team Thorengruppen
* Växjö IBK

## Sezóny

Kategória:Florbal vo Švédsku
Kategória:Florbalové súťaže
Parilov

**Parilov** () je vrch v Laboreckej vrchovine, krajinnom celku Nízkych Beskýd. Leží nad obcou Vyšná Jablonka, približne  juhovýchodne od Medzilaboriec. 

## Poloha
Nachádza sa v strednej časti vrchoviny, v Prešovskom kraji, okrese Humenné a na katastrálnom území obce Vyšná Jablonka, okrajovo aj Svetlice. Najbližším sídlom je južne situovaná Vyšná Jablonka, západne sa nachádzajú Svetlice, Výrava a Oľšinkov a juhovýchodne Osadné. Masív je súčasťou Chránenej krajinnej oblasti Východné Karpaty.

## Opis
Parilov leží na severe strednej časti Laboreckej vrchoviny, v rázsoche, vedúcej južným smerom z Hlbokého vrchu () v hlavnom, hraničnom hrebeni. Východným smerom sa nachádza Vrch nad Lazom (), Kýčerský grúň (), Rydošová (), Ščoby () a Kýčera (), južným Panský vrch (), Maňov (), Diel (), Ščob () a Černiny (), západným Kudrovec (), Ostrý grúň (), Ščob () a Košiarka () a severným Hojdov (), Hlboký vrch () a Vysoký grúň (). Oblasť patrí do povodia Laborca, kde vodu z východných a južných svahov odvádza Rieka, zo severných a západných potok Svetlička. Na vrchol nevedie značená turistická trasa. 

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít je vidieť okolité vrcholy Laboreckej vrchoviny, no tiež Bukovské, Slanské a Vihorlatské vrchy.

## Prístup
Na vrchol nevedie značená turistická trasa, preto prístup je možný neznačenými chodníkmi z Vyšnej Jablonky.

## Referencie

## Pozri aj
* Laborecká vrchovina
* Zoznam vrcholov v Laboreckej vrchovine

## Externé odkazy
* Poloha na turistickej mape

Kategória:Vrchy v Laboreckej vrchovine
Kategória:Vrchy pod 1000 metrov na Slovensku
Kategória:Vrchy v okrese Humenné
Kategória:Vyšná Jablonka
Lopúch plstnatý

**Lopúch plstnatý** () je dvojročná bylina z čeľade astrovité (*Asteraceae*). Jeho prirodzený areál zahŕňa mierne oblasti Eurázie.

## Opis
Lopúch plstnatý je dvojročná bylina, vysoká 50 až 150 cm. Byle sú priame, rozkonárené a vlnato plstnaté. 

Prízemné listy sú široko až srdcovito okrúhle, veľké až 50 cm. Listové stopky sú plné a plstnaté. Čepele sú celistvookrajové až plytko zubaté, na líci páperisté až lysé, na rube husto bielo plstnaté. 

Kvety sú usporiadané v súkvetí, ktorým je úbor, zdanlivo tvoriaci jeden mnohopočetný kvet. Jednotlivé kvety v úbore sú obojpohlavné, rúrkovité, pravidelné, päťpočetné, so zrastenými korunnými lupienkami. Vytvárajú  rúrkokvetý úbor, najčastejšie s červenými až červenofialovými kvetmi. Stopky úborov sú dlhé 3 až 10 cm. Peľnice tyčiniek sú zrastené do rúrky okolo čnelky. Kalich je voľný, trváci, redukovaný do chlpatého chocholca, dlhého 1 až 3 mm, ktorý tvorí lietacie zariadenie slúžiace na rozširovanie semien vetrom. Zákrov je vytvorený z listeňov, ktoré sú na rozdiel od iných našich lopúchov pavučinaté. Zákrovné listene sú ukončené háčikovitým vrcholom.

Guľovité úbory s priemerom 20 až 30 mm sú zoskupené do bohatých vrcholíkov. Plodom je bledohnedá, priečne vráskavá nažka, veľká 5 až 6 mm. 

## Rozšírenie
Areál rozšírenia lopúcha plstnatého zahŕňa mierne oblasti Eurázie. Zavlečený je v Kanade, Spojených Štátoch, vo Veľkej Británii a v Rusku od Kurilských ostrovov cez Sachalin po Prímorie.

Na Slovensku sa vyskytuje na celom území hojne.

## Ekológia
Lopúch plstnatý obsadzuje vhodné stanovištia od nížin do podhorského stupňa. Rastie často na ruderálnych stanovištiach a na okrajoch lesov a ciest. Obľubuje vlhké, výživné, humózne, zásadité, hlinitopiesočnaté pôdy. Kvitne od júla do septembra. Rozširuje sa hlavne zoochórne – prichytávaním na srsť zvierat, pričom rozširovacou jednotkou je celý úbor.

## Význam a využitie
Z usušených koreňov lopúcha plstnatého sa získava lopúchový olej (Bardanae oleum), čo je výťažok koreňa v rastlinnom oleji.

## Galéria

Arctium tomentosum - Billeder af Nordens Flora.jpg | Ilustrácia.
Wooly burdock (explored) - Flickr - hedera.baltica.jpg | Detail rúrkokvetého úboru.


## Referencie

## Iné projekty

Kategória:Flóra na Slovensku
Kategória:Najmenej ohrozené druhy
plstnatý
Kategória:Liečivé rastliny
Kategória:Medonosné rastliny
Kategória:Rastliny s červenými kvetmi
Kategória:Rastliny s fialovými kvetmi
IIII

***IIII*** je kompilačný album a v poradí šiesty album slovenskej speváčky Dominiky Mirgovej, ktorý vydalo 25. novembra 2022 hudobné vydavateľstvo Ruka Hore. Projekt obsahuje 21 skladieb, ktoré predstavujú piesne z posledných štyroch EP – *[[Na Mesiac]]* (2021), *[[Odznova]]* (2021), *[[Znamenia]]* (2021) a *[[Svetlo (EP)|Svetlo]]* (2022), vrátane bonusovej novinky „Vďačná“. Pieseň je poďakovaním fanúšikom za podporu.

## Zoznam skladieb

## Referencie

## Externé odkazy
* ''Dominika Mirgová – IIII'' na Discogs

Kategória:Albumy Dominiky Mirgovej
Kategória:Kompilačné albumy z 2022
Igric 1993

**4. ročník odovzdávania tvorivých cien a prémií [[Igric (súťaž)|Igric]]** sa uskutočnil v pondelok, 31. mája 1993, v·bývalom známom miniplexe Charlie centrum (dnes už Kino Lumière) v Bratislave.

## Kategórie
Odhliadnuc od troch prémií, bola udelená len jediná – čestná cena.

### Špeciálne
; Cena pocty

## Poznámky


## Referencie

## Externé odkazy

* Igric 1993 (v heslári SFÚ)

4. ročník (1993)
Kategória:1993 na Slovensku
Peter Szalay

Mgr. **Peter Szalay**, PhD. (* 1982, Bratislava) je slovenský historik architektúry a výtvarného umenia. Od roku 2018 je samostatný vedecký pracovník Oddelenia architektúry Historického ústavu SAV v Bratislave.

## Životopis
V roku 2004 absolvoval štipendijný pobyt na Katedre dejín umenia Univerzity Loránda Eötvösa v Budapešti.

V roku 2005 Szalay absolvoval magisterské štúdium na Katedre vedy a výtvarného umenia Filozofickej fakulty Univerzity Komenského a v roku 2009 doktorandské štúdium na Fakulte architektúry STU v Bratislave.

Od roku 2009 do roku 2018 bol vedeckým pracovníkom Oddelenia architektúry Ústavu stavebníctva a architektúry SAV v Bratislave.

V roku 2010 sa Szalay zúčastnil kampane na konzerváciu Vily Tugendhat v Brne a v roku 2011 kurzov MARC, ICCROM a UNESCO o teórii a renovácii modernej architektúry v Helsinkách a Seinäjoki.

V rokoch 2016 až 2021 sa autorsky (spolu-)podieľal na 4 monografiách vydaných na Bratislave, 3 kapitolách vedeckých monografií vydaných v Salzburgu a Ľubľane, 10 kapitolách vedeckých monografií vydaných na Bratislave, 4 vedeckých prácach v neimpaktovaných karentovaných časopisoch na Slovensku a 1 zostavovateľskej práci knižného charakteru.

Spolu s Katarínou Haberlandovou, Katarínou Andrášiovou, Ninou Bartošovou a Ateliérom Bogár, Králik, Urban je autorom knihy *Moderná Bratislava 19181939*.

Szalay je tiež výkonným redaktorom časopisu *[[Architektúra & Urbanizmus]]* a členom ERA 21 v Česku a DOCOMOMO International.

## Ocenenia
* 2005: Cena Martina Benku za najlepšiu diplomovú prácu v oblasti dejín umenia na Slovensku
* 2011: Cena Literárneho fondu SR za najlepšiu vedeckú publikáciu v oblasti Architektúra, za publikáciu *Atlas sídlisk Bratislavy*
* 2012: Cena časopisu *Bauwelt* pre kolektív za výskum a projekt obnovy Neologickej synagógy v Žiline
* 2019: Prémia Literárneho fondu SR za vedeckú a odbornú literatúru za rok 2019, Vojnová Bratislava 19391945

## Referencie

## Externé odkazy
* Peter Szalay  na webe Historického ústavu SAV
* Peter Szalay na webe Filozofickej fakulty univerzity Komenského v Bratislave

Kategória:Osobnosti z Bratislavy
Kategória:Slovenskí historici
Kategória:Slovenskí historici umenia
Kategória:Pracovníci Slovenskej akadémie vied
Kategória:Absolventi Filozofickej fakulty Univerzity Komenského v Bratislave
Kategória:Absolventi Fakulty architektúry Slovenskej technickej univerzity v Bratislave
Conor Gallagher

**Conor John Gallagher** (* 6. február 2000, Epsom, Spojené kráľovstvo) je anglický profesionálny futbalista, ktorý hrá na pozícii záložníka v španielskom klube Atlético Madrid

## Klubová kariéra

### Začiatok kariéry
Gallagher je odchovancom Chelsea, kde prišiel v roku 2008 vo veku osem rokov. V akadémii strávil jedenásť rokov. V októbri 2018 podpísal s tímom nový kontrakt do roku 2021. V máji 2019 bol nevyužitím náhradníkom vo finále Európskej ligy UEFA 2018/19 pri výhre 4:1 nad Arsenalom.

#### Hosťovania
V auguste 2019 podpísal Gallagher novú trojročnú zmluvu s Chelsea a bol poslaný na hosťovanie do Charlton Athletic v Championship. V tíme debutoval 3. augusta pri výhre 2:1 nad Blackburnom. Pre Gallaghera to bol debut v seniorskom futbale. 

Dňa 14. januára 2020 bol stiahnutý z hosťovania a o den neskôr poslaný na ďalšie hosťovanie do Swansea City.

Dňa 17. septembra 2020 podpísal nový päťročný kontrakt s Chelsea a bol poslaný na hosťovanie do West Bromwichu Albion. V tíme debutoval o päť dní neskôr v treťom kole EFL Cupu pri prehre s Brentfordom. V Premier League debutoval 19. októbra pri remíze 0:0 s Burnley. Svoj prvý gól v Premier League strelil 28. novembra pri výhre 1:0 nad Sheffieldom United.

V júli 2021 bol Gallagher poslaný na hosťovanie do Crystal Palace. Dňa 28. augusta strelil Gallagher svoje prvé dva góly za Crystal Palace pri remíze 2:2 s West Hamom United. Na hosťovaní v Crystal Palace odohral 39 zápasov z toho 34 v Premier League a strelil osem gólov.

### Pôsobenie v Chelsaea
Po hosťovaniach v štyroch anglických klubov dostal Gallagher dôveru v prvom tíme Chelsea a dňa 6. augusta 2022 debutoval v tíme pri výhre 1:0 nad Evertonom. Dňa 1. októbra strelil svoj prvý gól v Chelsea pri výhre 2:1 nad bývalým klubom Crystal Palace. Počas svojej prvej sezóny za Chelsea odohral 45 zápasov a strelil v nich tri góly.

## Medzinárodná kariéra
Gallagher mohol reprezentovať ,  alebo . Rozhodol sa pre Anglicko kde s reprezentáciou do 17 rokov vyhral v roku 2017 Majstrovstvá sveta.

V seniorskej reprezentácii Anglicka debutoval 14. novembra 2021 pri výhre 10:0 nad San Marínom v kvalifikácii na Majstrovstvá sveta vo futbale 2022.

Gallagher sa objavil v konečnej nominácii na Majstrovstvá sveta vo futbale 2022. Nezasiahol však do žiadneho zápasu. Anglicko na turnaji skončilo vo štvrťfinále s Francúzskom (1:2).

## Štatistiky kariéry

### Klubové
*K 1. marcu 2024*

; Poznámky
: **<sup>1</sup>** Liga majstrov UEFA
: **<sup>2</sup>** EFL Championship play-off

### Medzinárodné
*K 1. marca 2024*

## Úspechy hráča
**Chelsea**

* Európska liga UEFA: 2018/19

**Individuálne**

* Hráč sezóny v Crystal Palace: 2021/22

## Referencie

## Iné projekty

## Externé odkazy

* https://www.transfermarkt.com/conor-gallagher/profil/spieler/488362

Kategória:Anglickí futbalisti
Kategória:Hráči Chelsea FC
Kategória:Hráči Charlton Athletic FC
Kategória:Hráči Swansea City AFC
Kategória:Hráči West Bromwich Albion FC
Kategória:Hráči Crystal Palace FC
Kategória:Hráči FA Premier League
Kategória:Hráči Majstrovstiev sveta vo futbale 2022
Kategória:Hráči Atlético Madrid
Porcelán (album)

***Porcelán*** je siedmy štúdiový album rapera Majselfa, ktorý vydalo hudobné vydavateľstvo Ruka Hore 11. júla 2021. Album vyšiel po dvoch rokoch od prechádzajúceho albumu – *[[Romeo a Julia]]* (2019). Nahrávka obsahuje 15 skladieb. 

## Zoznam skladieb

## Umiestnenie v rebríčkoch

## Referencie

## Externé odkazy
* ''Majself – Porcelán'' na Discogs

Kategória:Slovenské hudobné albumy
Kategória:Hudobné albumy z 2021
Megelov grúň

**Megelov grúň** () je vrch v Laboreckej vrchovine, krajinnom celku Nízkych Beskýd. Leží nad obcou Výrava, približne  juhovýchodne od Medzilaboriec. 

## Poloha
Nachádza sa na severe strednej časti vrchoviny, v Prešovskom kraji, okrese Medzilaborce a na katastrálnom území obce Výrava. Najbližšími sídlami sú južne situovaná Výrava a Oľšinkov, západne sa nachádzajú Čabalovce, severne Palota a Radoszyce a východne Lupków. Masív je súčasťou Chránenej krajinnej oblasti Východné Karpaty.

## Opis
Megelov grúň leží na severe strednej časti Laboreckej vrchoviny, v rázsoche, vedúcej západným smerom zo Ščobu () v hlavnom, hraničnom hrebeni. Nachádza sa južne od Lupkovského priesmyku a v okolí leží západným smerom Brincová (), Jaseňovec (), Záruba () a Miková (), južným Kobyla (), Lesík (), Kudrovec () a Gušina (), východným Parilov (), Vysoký grúň (), Hlboký vrch (), Hojdov (), Košiarka (), Ščob () a Chryszczata () a severným Terpiak (), Kľučkov (), Stredný hrb () a Magura (). Oblasť patrí do povodia Laborca, kde vodu zo severných a západných svahov odvádza Výrava, z južných jej prítok Malá Výrava. Na vrchol nevedie značená turistická trasa. 

### Výhľady
Vrchol pokrýva lesný porast, ktorý neumožňuje rozhľad. Z vhodných lokalít je vidieť okolité vrcholy Laboreckej vrchoviny, no tiež Bukovské, Slanské a Vihorlatské vrchy, ako aj vrchy v poľskom prihraničí.

## Prístup
Na vrchol nevedie značená turistická trasa, preto prístup je možný neznačenými chodníkmi z Výravy, prípadne odbočením z hrebeňom vedúcej  Východokarpatskej magistrály.

## Referencie

## Pozri aj
* Laborecká vrchovina
* Zoznam vrcholov v Laboreckej vrchovine

## Externé odkazy
* Poloha na turistickej mape

Kategória:Vrchy v Laboreckej vrchovine
Kategória:Vrchy pod 1000 metrov na Slovensku
Kategória:Vrchy v okrese Medzilaborce
Kategória:Výrava (okres Medzilaborce)
Bodliak háčikatý

**Bodliak háčikatý** () je dvojročná bylina z čeľade astrovité (*Asteraceae*). Jeho prirodzený areál zahŕňa mierne oblasti od strednej Európy až po Irán.

## Opis
Bodliak háčikatý je dvojročná bylina s byľami priamymi, jednoduchými, kučeravo a ostnito krídlatými.

Listy sú podlhovasto kopijovité až obrátene kopijovité, s ostňami dlhými do 2 mm. Na líci sú roztrúsene chlpaté, na rube pavučinato vlnaté. 

Červenofialové kvety sú usporiadané v súkvetí, ktorým je rúrkokvetý úbor. Jednotlivé kvety v úbore sú obojpohlavné, rúrkovité, pravidelné a päťpočetné. Peľnice tyčiniek sú zrastené do rúrky okolo čnelky. Kalich je voľný, trváci, premenený na chocholec s nedelenými (nitkovitými) štetinkami. Semenník je spodný, plodom je drobná nažka. Zákrov pozostáva z čiarkovito šidlovitých, hladkých, na vrchole háčikovitých alebo esovito prehnutých listeňov.  Guľovité úbory s priemerom do 25 mm sú na konci konárikov jednotlivé. 

## Rozšírenie
Areál rozšírenia bodliaka háčikatého zahŕňa mierne oblasti od strednej Európy cez Turecko, severný Kaukaz až po Irán, Kazachstan a východné oblasti európskeho Ruska.

Na Slovensku sa vyskytuje na Podunajskej a Východoslovenskej nížine a v pohorí Burda.

## Ekológia
Bodliak háčikatý obsadzuje vhodné stanovištia od nížin po pahorkatiny. Rastie často na slnečných trávnatých alebo kamenistých stráňach. Kvitne od júna do septembra. 

## Poddruhy
V rámci druhu sú akceptované tieto poddruhy:
*bodliak háčikatý pravý (*Carduus hamulosus subsp. hamulosus*) – stredná Európa až Irán.
**[[Carduus hamulosus subsp. hystrix]]* – Turecko až Irán a Kazachstan.
**[[Carduus hamulosus subsp. stenocephalus]]* – východná Európa až Kaukaz.

## Galéria

Carduus hamulosus.jpg | Ilustrácia.


## Referencie

## Iné projekty

Kategória:Flóra na Slovensku
Kategória:Najmenej ohrozené druhy
háčikatý
Kategória:Medonosné rastliny
Kategória:Rastliny s červenými kvetmi
Kategória:Rastliny s fialovými kvetmi
Ch-31

**Ch-31** (v kóde NATO: **AS-17 Krypton**) je riadená strela vzduch-zem stredného dosahu vyvinutá Sovietskym zväzom. Je určená na ničenie radarových systémov protivzdušnej obrany (Ch-31P) a lodí (Ch-31A).

Ch-31 je súčasťou výzbroje stíhacích bombardérov Su-24M, MiG-27M, Su-34 ako aj stíhačiek Su-30 alebo Su-35.

## Vznik a vývoj
V roku 1975 sa v Sovietskom zväze začal vývoj protiradarovej strely Ch-31P, ktorá by pilotovi umožnila z bezpečnej vzdialenosti zničiť systémy protivzdušnej obrany MIM-23 Hawk a MIM-14 Nike-Hercules. Predpokladalo sa, že nová raketa bude mať dosah asi  a hmotnosť menej ako . Mala byť poháňaná náporovým motorom, vďaka ktorému by dosahovala rýchlosť /s. Zničenie dobových systémov protivzdušnej obrany mala zaistiť vysoko výbušná hlavica.

Čoskoro sa však ukázalo, že kvôli problémom s vytvorením malého náporového motora hmotnosť rakety určite presiahne . Vďaka tomuto motoru sa však dosah strely nakoniec oproti pôvodným plánom zdvojnásobil.

V priebehu tohto vývoja v roku 1978 bolo vydané vládne nariadenie, v zmysle ktorého mala vzniknúť aj protilodná verzia označená Ch-31A. Tá mala slúžiť na ničenie hladinových plavidiel s výtlakom do 4500 ton. Pre tento účel bol na raketu Ch-31A nainštalovaný aktívny radarový vyhľadávač a namiesto vysoko výbušnej fragmentačnej hlavice bola vybavená priebojnou bojovou časťou.

Továrenské letové skúšky rakety Ch-31P sa začali v máji 1982 na lietadle MiG-27M. Na tie nadviazali v novembri 1983 štátne skúšky, ktoré prebiehali až do marca 1988. Raketa Ch-31P bola zavedená do služby v roku 1989 a jej sériová výroba prebiehala v kaliningradskom závode Strela.

## Varianty
* **Ch-31P** je základná verzia protiradarovej strely s pasívnym radarom GSNL-112. Táto strela je určená na ničenie radarov, ktoré sú súčasťou systémov protivzdušnej obrany dlhého a stredného dosahu. Raketa s dĺžkou  a priemerom   letí maximálnou rýchlosťou 1,5 Machu. Jej dostrel je  a hmotnosť bojovej časti dosahuje .

* **Ch-31PD**protiradarový variant, ktorého dolet sa zvýšil na 180. Hmotnosť bojovej časti bol zvýšený o 15% až . Telo strely je predĺžené na .

* **Ch-31PK**tento variant je vybavený bezkontaktným snímačom detonácie Kaplija a hlavicou so zvýšenou účinnosťou. To umožňuje rakete efektívnejšie zasiahnuť radary.

* **Ch-31A**protilodný variant určený na ničenie hladinových plavidiel s výtlakom do 4500 ton. Raketa je vybavená aktívnym radarovým navádzacím systémom, priebojnou hlavicou a kombinovaným pohonným systémom, ktorý zahŕňa štartovací motor na tuhé palivo a náporový motor (palivokerozín). Maximálny dosah rakety pri vypustení z výšky  pre ciele typu torpédoborec je .

* **Ch-31AD**protilodný variant s trupom predĺženým na  a doletom 120 až .

## Používatelia

## Referencie

Kategória:Rakety vzduch-zem
Stropkovská brázda

**Stropkovská brázda** je geomorfologickou časťou Ondavskej vrchoviny. Leží na území okresov Stropkov a Svidník.

## Polohopis
Brázda sa nachádza na východe strednej časti vrchoviny a zaberá pás územia v údolí rieky Ondava a čiastočne aj dolného toku Chotčianky. Na jej území priberá Ondava aj Ladomirku, Hrabovčík a Brusničku. Prebieha od severozápadu na juhovýchod, približne medzi mestami Svidník a Stropkov. Stropkovská brázda je v rámci Ondavskej vrchoviny lemovaná len vlastným územím a nesusedí so žiadnou inou geomorfologickou jednotkou.

Ďalšími významnými sídlami mimo okresných miest Svidník a Stropkov sú obce Hrabovčík, Mestisko, Stročín, Duplín, Chotča a Breznica. Patria do okresov Stropkov a Svidník v Prešovskom kraji. Centrálnou časťou prechádza cesta I/21 z Prešova na Duklu a ňou vedúca európska cesta 371. Na severe sa na ňu pripája cesta I/77 do Bardejova a južne údolím Ondavy pokračuje cesta I/15, na ktorú sa v Stropkove pripája cesta II/575. Na tieto dopravné tepny sa pripájajú lokálne cesty, obsluhujúce tamojšie obce.

## Chránené územia
Na území Stropkovskej brázdy sa nenachádza žiadne osobitne chránené územie. 

## Turizmus
V tejto časti Ondavskej vrchoviny sú značené turistické trasy iba v okolí miest Svidník a Stropkov. Zvyšok územia patrí medzi pokojnejšie oblasti, vhodné na nenáročnú pešiu a cykloturistiku.

## Referencie

## Pozri aj
* Ondavská vrchovina
* Zoznam brázd na Slovensku
* Geomorfologické členenie Slovenska

## Externé odkazy
* Poloha na turistickej mape

Kategória:Ondavská vrchovina
Kategória:Brázdy na Slovensku
Kategória:Geomorfologické časti na Slovensku
Americká krása

***Americká krása*** je americká dráma z roku 1999, ktorú režíroval Sam Mendes a scenár k filmu napísal Alan Ball. V hlavných úlohách sa predstavili Kevin Spacey, Annette Bening, Thora Birch, Wes Bentley, Mena Suvari a Chris Cooper.

Akadémiou filmového umenia a vied bol film popisovaný ako satira amerických predstáv strednej triedy o kráse a osobnom uspokojení, analýza sa sústreďuje na skúmanie romantickej a otcovskej lásky, sexuality, krásy, materializmu, sebaoslobodenia a vykúpenia.

Film bol nominovaný na množstvo herecký cien, vrátane Academy Awards, Zlatý glóbus či BAFTA. Film získal osem nominácii na Academy Awards, pričom päť z nich získal.

## Obsadenie
*Kevin Spacey
*Chris Cooper
*Annette Beningová
*Thora Birchová
*Mena Suvariová
*Peter Gallagher
*Scott Bakula
*Wes Bentley
*Sam Robards
*Allison Janneyová
*Marissa Jaret Winokur

## Zdroj

Kategória:Filmové drámy USA
Kategória:Filmy s LGBT témou
Kategória:Filmy z 1999
Kategória:Filmy štúdia DreamWorks
Kategória:Držitelia Oscara za najlepší film
Kategória:Filmy podľa názvu
Kleofrades

[náhľad|Fragment atického [Červenofigúrová keramika|červenofigúrového kylixu, signatúra hrnčiara Kleofrada na okraji spodnej časti nôžky čaše: ΚΛΕΟΦΡΑΔΕΣ ΕΠΟΙΕΣΕΝ ΑΜΑΣ...Σ - maliar: Kleofradov maliar, jeho rané dielo, cca 500 až 490 pred Kr., nálezisko: Tarquinia, múzeum / inventárne číslo: Paris, Bibliothèque nationale de France, Département des monnaies, médailles et antiques (Cabinet des Médailles) 535]]
**Kleofrades** () bol grécky hrnčiar v prvej polovici 5. storočia pred Kr.
 
Kleofrades, syn hrnčiara Amasida, pôsobiaci v Aténach sa podpísal ako hrnčiar na tri zo svojich váz (z ktorých sa zachovalo niekoľko desiatok fragmentov https://www.getty.edu/art/collection/search?related_producer_ids=person/01f164f6-d3d7-4e0c-931f-cf890c4214d0&from=144). Dva jeho podpisy sú známe už veľmi dlho. Prvý, ktorý bol nájdený v Tarquinii v roku 1829, sa nachádza na nôžke červenofigúrovej čaše (kylixu) (nazvali po ňom Kleofradovho maliara, považovaného za jedného z najvýznamnejších maliarov váz.), v súčasnosti v parížskom múzeu *Cabinet des Médailles*. Druhý, dnes už slabšie čitateľný, objavil nemecký archeológ Adolf Furtwängler na nôžke čaše, ktorá patrí k dvom fragmentárnym čašiam od Dourisa v Berlíne.

Na berlínskej čaši je Kleofrades podpísaný ako hrnčiar bez patronymika (ΚΛΕΟΦΡΑΔΕΣ ΕΠΟΙΕΣΕΝ - Kleofrades zhotovil), ale na parížskej čaši v *Cabinet des Médailles* je podpis *ΚΛΕΟΦΡΑΔΕΣ ΕΠΟΙΕΣΕΝ* a následne poškodený nápis *ΑΜΑΣ ..... Σ* (AMAS ..... S), význam ktorého bol pre vedcov nejasný. Nemecký archeológ Eduard Gerhard sa domnieval, že po podpise hrnčiara Kleofrada nasledoval podpis maliara Amasida, ale Heinrich Brunn túto domnienku odmietol, keďže posledné písmeno nápisu bola jednoznačne sigma, čo vylučovalo sloveso *egrafsen* („namaľoval“) . V roku 1888 však holandský historik umenia Jan Six vyslovil hypotézu, že tento nápis môže byť patronymikon „syn Amasida“. To sa o niekoľko rokov neskôr potvrdilo, keď Gettyho múzeum (J. Paul Getty Museum, 83, Malibu) získalo fragmentárnu červenofigúrovú čašu, namaľovanú Dourisom približne v roku 490 pred Kr., ktorá mala na spodnej nepoškodenej časti nôžky celý podpis hrnčiara Kleofrada *KΛΕΟΦΡΑΔΕΣ : ΕΠΟΙΕΣΕΝ : ΑΜΑΣΙΔΟΣ ' (Kleofrades zhotovil syn Amasidov) 
 
Tento fragmentárny kylix (typu B) má zachované *tondo'' (priemer tonda má až 24,1 cm, bol to väčší kylix než aké vyrábali iní hrnčiari v tom období) V tonde je zobrazený stojaci bradatý muž zahalený do himatiónu pred sediacim mladíkom, ktorý smutne skláňa hlavu. Hoci póza mladíka pripomína Achilla, známeho z iných zobrazení červenofigúrových váz, špongia, strigil a arybalos visiace na stene za nimi naznačujú, že scéna zrejme znázorňuje dvorenie v prostredí palaistry.
 
Hrnčiar a maliar zvyčajne neboli tou istou osobou, hoci obe operácie boli pravdepodobne vykonávané v tej istej dielni. Vo všeobecnosti išlo o malé rodinné dielne.
 
## Referencie

## Iné projekty

Kategória:Hrnčiari starovekého Grécka
Bodliak háčikatý pravý

**Bodliak háčikatý pravý** () je dvojročná bylina z čeľade astrovité (*Asteraceae*). Jeho prirodzený areál zahŕňa mierne oblasti od strednej Európy až po Irán.

## Opis
Bodliak háčikatý pravý je dvojročná bylina. Byľ je priama, jednoduchá, kučeravo a ostnito krídlatá, pod úbormi dosť často bezkrídla, bielo plstnatá. Krídla sú široké do 5 mm, ostne do 2,5 mm. Konáriky sú dlhé 20 až 50 cm.

Listy sú podlhovasto kopijovité až obrátene kopijovité s osem až desať pármi oddialených, podlhovasto vrúbkovaných segmentov s ostňami dlhými do 2 mm. Na líci sú roztrúsene chlpaté, na rube s hojnými, viacbunkovými chlpmi. 

Červenofialové kvety sú usporiadané v súkvetí, ktorým je rúrkokvetý úbor. Jednotlivé kvety v úbore sú obojpohlavné, rúrkovité (so zrastenými korunnými lupienkami), pravidelné, päťpočetné, dlhé 18 až 25 mm. Tyčiniek býva zvyčajne päť, s peľnicami zrastenými do rúrky okolo čnelky s dvojzárezovou bliznou. Kalich je voľný, trváci, premenený na chocholec s nedelenými (nitkovitými) štetinkami, dlhý 13 až 15 mm, slúžiaci na rozširovanie semien vetrom. Semenník je spodný, plodom je nelaločnatá, drobne bradavičnatá nažka s nízkou korunkou, veľká 3 až 4 mm. Zákrov pozostáva z čiarkovito šidlovitých, hladkých, na vrchole háčikovitých alebo esovito prehnutých listeňov. Vnútorné zákrovné listene sú o jednu tretinu dlhšie a na konci naspäť ohnuté. Guľovité úbory s priemerom do 25 mm sú na konci konárikov jednotlivé, na stopkách dlhých do 10 cm. 

## Rozšírenie
Areál rozšírenia bodliaka háčikatého pravého zahŕňa mierne oblasti od strednej Európy cez Turecko, severný Kaukaz až po Irán, Kazachstan a východné oblasti európskeho Ruska.

Na Slovensku sa vyskytuje na Podunajskej nížine od Bratislavy po Nitru, v pohorí Burda, pri Kežmarku a na Východoslovenskej nížine.

## Ekológia
Bodliak háčikatý pravý obsadzuje vhodné stanovištia od nížin po pahorkatiny. Rastie často na slnečných trávnatých alebo kamenistých stráňach. Obľubuje výhrevné, vysychavé, kamenité i hlinitopiesočnaté pôdy pôdy. Kvitne od júna do septembra. 

## Referencie

## Iné projekty

Kategória:Flóra na Slovensku
Kategória:Najmenej ohrozené druhy
háčikatý pravý
Kategória:Medonosné rastliny
Kategória:Rastliny s červenými kvetmi
Kategória:Rastliny s fialovými kvetmi
Paleocénno-eocénne tepelné maximum

náhľad|363x363bod|Klimatické zmeny za posledných 65 miliónov rokov vyjadrené zložením izotopov kyslíka bentických foraminifer. Paleocénno-eocénne teplotné maximum (PETM) sa vyznačuje krátkou, ale výraznou exkurziou, ktorá sa pripisuje rýchlemu otepľovaniu. Všimnite si, že exkurzia je v tomto grafe podhodnotená v dôsledku vyhladenia údajov.

**Paleocénno-eocénne teplotné maximum** (**PETM**), alternatívne „**eocénne teplotné maximum 1**“ (**ETM1**) a predtým známe ako „**počiatočný eocén**“ alebo „**neskoré paleocénne teplotné maximum**“, bolo časové obdobie s nárastom globálnej priemernej teploty o viac ako 58 °C v rámci celého obdobia. Táto klimatická udalosť sa vyskytla na časovej hranici geologických oddelení paleocén a eocén. Presný vek a trvanie tejto udalosti nie sú isté, ale odhaduje sa, že sa vyskytla približne pred 55,5 miliónmi rokov.

Odhaduje sa, že s tým spojené obdobie masívneho uvoľňovania uhlíka do atmosféry trvalo približne 6 000 rokov. Celé teplé obdobie trvalo približne 200 000 rokov. Globálne teploty sa zvýšili o 58 °C.

Nástup paleocénno-eocénneho teplotného maxima sa spája s vulkanizmom a vyzdvihovaním súvisiacim so severoatlantickou vulkanickou provinciou, čo spôsobilo extrémne zmeny v kolobehu uhlíka na Zemi a výrazný nárast teploty. Toto obdobie sa vyznačuje výrazným negatívnym výkyvom v záznamoch stabilných izotopov uhlíka (δ13C) z celého sveta. Konkrétne došlo k veľkému poklesu pomeru 13C/12C morských a suchozemských karbonátoch a organického uhlíka. Z párových údajov δ13C, δ11B a pomeru bóru a vápnika vyplýva, že do systému oceán - atmosféra sa za 6 000 rokov uvoľnilo ~14 900 Gt uhlíka.

Stratigrafické profily hornín z tohto obdobia odhaľujú mnohé ďalšie zmeny. Rovnako ako fosílne záznamy mnohých organizmov. Napríklad v morskom prostredí došlo v počiatočných fázach PETM k masovému vymieraniu bentických foraminifer, globálnej expanzii subtropických dinoflagelát, planktonických foraminifer a vápnitého nanoplanktónu. Na súši sa v Európe a v Severnej Amerike náhle objavili moderné rady cicavcov (vrátane primátov).

## Referencie

## Zdroj

Kategória:Paleocén
Kategória:Eocén